Възможно е WordPress сайт да спре да работи правилно след инсталиране на ново разширение или актуализиране на съществуващо такова. Ако таблото за управление на WordPress остане активно, можете временно да деактивирате или премахнете проблемното разширение, но някои разширения предотвратяват достъпа до таблото за управление на WordPress поради грешки. В такива случаи можете лесно да деактивирате всички плъгини на Вашия WordPress сайт чрез раздела "WordPress мениджър" на хостинг Контролния панел, като следвате тези стъпки:
Открийте Вашия WordPress сайт в списъка и натиснете бутона "Управлявай" до него, с което ще отидете на неговата страницата за управление.
В подраздел "Инструменти" натиснете бутона "Приложи" срещу "Изключи всички разширения".
Това трябва да Ви позволи да влезете в таблото за управление на Вашия WordPress сайт, за да отстраните проблемите с неправилно работещото разширение, както и да активирате отново другите разширения на сайта Ви.